[{"text_idx": "#000001", "text": "Setu ur sekred-kegin a roio plijadur da gement hini a zo o klask debrin\u0303 nebeutoc\u2019h a gig hep koll ar blijadur da zebrin\u0303 traou\u0300 lipous. Pell \u2018zo breman\u0303 on deuet da vezan\u0303 un debrer-linad1, ha hir eo bet an hent evit chen\u0303ch ma reol-boued2, n\u2019em eus ket chen\u0303chet penn d\u2019ar vazh eus un eil devezh d\u2019egile. Rekipeou\u0300 lipous evel heman\u0303 a sikour da lakaat proteinou\u0300 glas en asied : tostik-tost e vlaz ouzh hini ar pastez diwar gig met kalz skan\u0303voc\u2019h eo ha kalz yac\u2019husoc\u2019h ivez. Blaz an tofu mogeded a blij kenan\u0303 d\u2019an dud peurvuian\u0303, ha dreist-holl d\u2019ar re a zebr kig alies. Reseveriou\u0300 santadurel an tan\u0303va3 hon eus holl ha diouzh ar pezh a zebrer, ne vezer ket kizidik er memes mod. Ar re a zebr kalz a gig pe kalz a draou\u0300 sall a vo plijet gant blaziou\u0300 kren\u0303v (ar c\u2019hig, ar fourmaj, ar c\u2019hignen...) tra ma vo ar vejetarianed\u00b7ezed, dre vras, dedennet kentoc\u2019h gant blaziou\u0300 skan\u0303voc\u2019h (blaz naturel al legumaj, al louzou\u0300-kegin, an ed...), o reseveriou\u0300 santadurel n\u2019int ket ken figus. Setu perak ez eus ivez ul labour evit \u00ab adstumman\u0303 \u00bb ar staon4 pa chen\u0303cher reol-boued peogwir hon eus tapet boaziou\u0300 boued5 ha diaes eo chen\u0303ch anezho a-wechou\u0300. N\u2019ho peus ken nemet klask fardan\u0303 ar pastez-man\u0303 ha sur e vefet kendrec\u2019het e c\u2019heller kaout dudi en ur zebrin\u0303 traou\u0300 digustum ha mat evit ar yec\u2019hed. Gwelloc\u2019h eo klask kaout plijadur gant boued yac\u2019h. Bloavezh mat ha yec\u2019hed mat deoc\u2019h holl lennerien\u00b7ezed kaezh !"}, {"text_idx": "#000003", "text": "* 400 g tofu mogedet"}, {"text_idx": "#000004", "text": "* War-dro ul lur (500 g) tokou\u0300-touseg : pleurotenn, shiitake, Pariz..."}, {"text_idx": "#000006", "text": "1 \u2013 Peilhit ha troc\u2019hit ar pennou\u0300-ognon a dammou\u0300 munut, lakait anezho a-gostez. Broustit ha troc\u2019hit an tokou\u0300-touseg a dammou\u0300 bihan, lakait anezho a-gostez. Troc\u2019hit an tofu a bevar zamm ha lakait anezho en ur gastelodenn gant dour yen hag ur meudad holen. Elumit an tan dindani ha leusket e vo da virvin\u0303 an tammou\u0300 tofu-se e-pad pemp munutenn."}, {"text_idx": "#000007", "text": "3 \u2013 Diglosit kraon\u0303 a-benn kaout daou zornad kraon\u0303 digloset. N\u2019on ket sot gant kraon\u0303 prenet digloset en a-raok, ar blaz n\u2019eo ket kenkoulz hag ar c\u2019hraon\u0303 en o c\u2019hlos."}, {"text_idx": "#000009", "text": "3 \u2013 Lakait pep tra e-barzh bolenn ur robot-kegin : an tofu mogeded bervet, an ognon hag an tokou\u0300-touseg poazhet, ar c\u2019hraon\u0303 digloset, ur meudad holen hag eoul olivez. Ouzhpennit eoul olivez ma seblant deoc\u2019h ez eo re sec\u2019h ar meskaj, evit kaout stumm ur pastez brav."}, {"text_idx": "#000010", "text": "4 \u2013 Pa vez soupl a-walc\u2019h neuz6 ar pastez hag aes da ledan\u0303 war un tamm bara eo prest ho pastez. Taolit evezh da dan\u0303va ho pastez meur a wech a-benn gouzout hag-en\u0303 e vank un dra bennak. Ma kav deoc\u2019h n\u2019eo ket kempouezet mat ar blaziou\u0300, ouzhpennit un tamm pebr pe holen pe ur bannac\u2019h eoul. A-drugarez d\u2019an eoul e vez gwellaet an holl vlaziou\u0300 all. Plijadur deoc\u2019h o tan\u0303va ar pastez saourus-man\u0303 !"}, {"text_idx": "#000011", "text": "3reseveriou\u0300 santadurel an tan\u0303va : re\u0301cepteurs gustatifs"}, {"text_idx": "#000012", "text": "4adstumman\u0303 ar staon : re\u0301e\u0301duquer le palais"}, {"text_idx": "#000013", "text": "5boaziou\u0300 boued : habitudes alimentaires"}, {"text_idx": "#000021", "text": "Ar gazetenn en he stumm PDF da bellgargan\u0303 bep sizhun"}, {"text_idx": "#000022", "text": "Pennadou\u0300 zo a veze enrollet hag a c'heller selaou c'hoazh"}]